Lolland-Falsters Stifts-Tidende, 1844-09-14
J det 50de Møde forefaldt følgende Discussion, angaaende de afgjorte Sager: Præsidenten: Der er nu til mig indgivet Anmeldelser fra saa mange Medlemmer, at de ville bortreise, at der ikke kan være Spørgsmaal for Forsamlingen om at benytte den af Hs. Maj. Kongen tilstaaede Prolongation. Jeg stoler imidlertid sikkert paa, at Forsamlingens Medlemmer ville drage Omsorg for at den førstkommende Mandag endnu kan betragtes som en Arbeidsdag, saaledes at Slutningsmødet først bliver afholdt den paafølgende Tirsdag. - Paa den kgl. Commissarii Forespørgsel om hvorvidt der var Udsigt til at alle de kgl. Sager endnu kunne blive tilendebragte, tilføiede Præsidenten: Jeg vilde netop i denne Anledning bemærke, at af de kongl. Sager, som staae tilbage, vil Sagen angaaende Vands Afledning og Afbenyttelse blive tilendebragt idag, og Sagen om den nye Arvelovgivning imorgen. - Sagen angaaende ulovlig Brændeviinsbrænden vil komme under foreløbig Behandling idag, og vil blive tilendebragt senest paa Løverdag. Dermed ville alle de kgl. Sager være afgjorte, med Undtagelse af Sagen angaaende den nye Trykkefrihedslov. Jeg har alt tidligere bemærket, at jeg endnu ikke har modtaget Comiteebetænkningen i denne Sag, og at der saaledes ei kan være Spørgsmaal om at den kan komme under Behandling i Forsamlingen. Jeg, troer at det vil være klart, at der fra min Side er gjort alt for at fremme de kgl. Sager, og det viser sig ogsaa at der kun er en eneste Sag, som ei vil blive foretagen. Denne Sag er af et meget vidtløftigt Omfang, og Comiteen, som bestaaer af 5 Medlemmer, har, hvad der er mig bekjendt, havt vidtløftige Discussioner, der have foranlediget mange Møder, hvilket jeg antager er Grunden til, at den endnu ikke er færdig med sin Betænkning. Hvad de private Sager angaaer, vil der rimeligviis ei kunne blive Spørgsmaal om andre, end de alt paabegyndte; dog var det muligt, at Sagen og Consumtionens Ophævelse endnu kunde komme under Behandling. Comiteebetænkningen er indkommen, og Sagen kunde maaskee blive foretagen til foreløbig Behandling imorgen og til endelig Behandling een af de paafølgende Dage. Hvad navnlig Consumtionssagen angaaer, maa jeg bemærke, at jeg har modtaget Majoritetens Betænkning den 22de August og strax sendt den til Trykkeriet. Minoritetens Betænkning modtog jeg først Dagen efter, og den blev ligeledes strax sendt til Trykkeriet. Jmidlertid blev Betænkningen ei trykt for Fredagen den 30te August, og da anmeldt og omdeelt, og har saaledes nu henligget i 3 Dage, saa at den kunde være bleven foretagen igaar eller idag, men da der har været kongelige Sager til Behandling, kunde der ei herom være Spørgsmaal. Grunden, til, at denne Betænkning har ligget saa længe i Trykkeriet, uden at blive trykt, ligger deri, at de have staaet i den Formening - som vist ogsaa var ganske rigtig at de burde vente, indtil det var afgjort, hvilke private Sager man vilde give Fortrinet, hvilket ved Afstemning blev afgjort den 30te August. – Der er imidlertid ikke faae private Sager tilbage, navnlig Sagen om Nedsættelse af Brev portoen, angaaende Udvidelse af de Hertugdømmernes Stænderforsamlinger ved Patent af 31te Mai d. A. hjemlede Rettigheder til Kongerigets Stænder, angaaende Ophævelse af Rettigheden til at oprette Grevskaber og Baronier, angaaende Præmisser til Høiesteretsdomme og angaaende Udsættelse af Reformen i det lærde Skolevæsen. J alle disse Sager ere Comiteebetænkningerne trykte og omdeelte, allene med Undtagelse af Comiteebetænkningen i den sidstnævnte Sag, hvilken Betænkning er henlagt i Læseværelset, og har der henligget i 3 Dage. Derimod er der endnu ikke indkommet Comiteebetænkninger i Sagerne angaaende Finantserne, angaaende Oprettelsen af Arbeidsanstalter og angaaende Udjevningen af Forskjellen mellem det frie og ufrie Hartkorn. Hvorvidt Betænkningerne vilde indkomme, vil kunne erfares af de i disse Sager nedsatte Comiteer og navnlig af Referenterne. Med Hensyn til de Sager, i hvilke Comiteebetænkninger, som anført, ere indkomne, skal jeg henstille til Forsamlingen, om det er dens Ønske, at disse indføres i Stænder-Tidenden, som hidtil er skeet, naturligviis under Forudsætning af, at der fra den høitagtede kgl. Commissarii Side Jntet derimod er at erindre. Jeg skal kun tilføie, at der synes at kunne være saa meget mindre imod, at Comiteebetænkningerne, som hidtil er skeet, optages i Tidenden, som de i Hertugdømmernes Stændertidende altid indføres, strax efter at de ere indkomne, i et særskilt Bilagshæfte, og der saaledes ei kan være Spørgsmaal, om de skulle komme i Tidenden eller ikke. Forsamlingen er bekjendt med de indkomne Comiteebetænkninger og kan saaledes afgive sin Mening om, hvorvidt den ønsker dem optagne i Tidenden. Hvad de 3 Sager angaaer, i hvilke jeg endnu ikke har modtaget nogen Betænkning, vil Forsamlingen senere kunne bestemme, hvorvidt deres Beslutning skal omfatte disse Sager. Den kgl. Commissarius: Det omhandlede Spørgsmaal henhører egentlig til Redactionen af Tidenden, og jeg maa derfor forbeholde mig at afgjøre, hvorvidt jeg kan have noget at erindre mod Meddelelsen af de Betænkninger, som jeg endnu ikke er bekjendt med. Jeg vil vel ikke gjerne modsætte mig Forsamlingens Ønsker i saa Henseende, men det er dog ikke ganske i sin Orden og kan have sine Misligheder, at betænkningerne optages i Tidenden, uden at der har været Leilighed til at discutere Sagen. Dette kunde navnlig finde Anvendelse paa Comiteebetænkningen i Trykkefrihedssagen, der vil komme til at staae som et Actstykke uden nogen Modsigelse. Der er ei heller i Anordningen og Stændernes Jndretning nogen Hjemmel til at optage slige Actstykker, da den kun omtaler Stændernes Forhandlinger. - Præsidenten: Det skal blive iagttaget, at betænkningerne, naar de indkomme, blive bragte til den høitagtede kgl. Commissarii Kundskab. De Comiteebetænkninger, som ere indkomne, antager jeg forøvrigt ere den kgl. Commiss, meddeelte, med Undtagelse af den sidst indkomne, hvoraf en Afskrift skal blive tagen og den kgl. Commissarius tilstillet. - Den kgl. Commissarius: Af de trykte Comitee betænkninger har jeg alt modtaget Exemplarer. Jeg skal forøvrigt tilføie, at det af mig med Hensyn til Comiteebetænkningers Optagelse i Tidenden Yttrede kun var en almindelig bemærkning, som jeg alt forhen ved andre Leiligheder har gjort (see Viborg Stændertidende for 1842, S. 2975), og at jeg intet finder at erindre imod, at de hidtil indkomne Comiteebetænkninger indføres i Tidenden. - Kammerraad Aagaard; Som Formand i den af Forsamlingen nedsatte Comitee til at behandle Sagen angaaende Udjevningen imellem det privilegerede og uprivilegerede Hartkorn, maa jeg tillade mig at erklære, at der i denne Sag ingen Betænkning vil indkomme. - Denne vidtløftige Sag var iblandt de senere, hvorover Comitee blev nedsat, og Comiteen har Jntet forsømt for at fremme dens Forhandlinger, men dens Medlemmer have ikke kunnet blive enige om samlet at afgive Betænkning, og have saaledes været betænkte paa at indgive flere. – Da det senere blev klart, efter Udfaldet af den foretagne Afstemning over, i hvilken Orden de private Sager skulde foretages, at denne Sag ikke vilde kunne komme under Forhandling i Forsamlingen, blev det i et samlet Comiteemøde om ventileret og antaget for det rette, at der under disse Omstændigheder ingen Betænkninger indkom: thi foruden at Tiden ikke gjorde det muligt at behandle denne vigtige og vidtløftige Sag saa alsidig som den burde behandles, saa kom hertil den Betragtning, at det var mindre heldigt, naar 2 eller flere Betænkninger i samme Sag indkom, rimeligviis meget divergerende, uden at kunne komme under Forsamlingens Bedømmelse og Afgjørelse. - Apotheker Køster: Som Medlem af den Comitee, som har Udkastet til en Anordning om Trykkefriheden under Behandling, maa jeg tillade mig at bemærke, at Sagen er bleven fremskyndet saa meget muligt, men næst det, at Udkastet blev Forsamlingen forelagt i den 3die Uge efter Sessionens Begyndelse. har Sagens Natur og Udkastets Beskaffenhed været Grund nok til at Betænkningen ikke hidtil har kunnet været afgiven. Jmidlertid antager jeg, at Comiteebetænkningen vil blive vedtagen og afleveret imorgen. Som Referent i Comiteen, der er nedsat i Finantssagen, maa jeg meddele, at der i denne Sag vil blive afleveret Betænkning om et Par Dage. – Den kgl. Commissarius: Jeg skal blot bemærke, at hvis man vilde benytte den meddeelte Prolongation, vilde Trykkefrihedssagen vel endnu kunne blive behandlet. - Oliemøller Schytte: Aar.